ทองร่วงแรง 12.80 ดอลล์
สัญญาทองคำตลาดนิวยอร์กปิดร่วงลง 12.80 ดอลล์  วิตกสถานการณ์ยุโรป
27 ก.ย. 2555

สัญญาทองคำตลาดนิวยอร์กปิดร่วงลง 12.80 ดอลล์  วิตกสถานการณ์ยุโรป 
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 12.8 ดอลลาร์ หรือ 0.72% ปิดที่ 1,753.6 ดอลลาร์/ออนซ์ หลังจากเคลื่อนตัวในช่วง 1,738.30-1,768.40 ดอลลาร์
สัญญาทองคำร่วงลงหลังจากมีรายงานว่า กรีซกำลังประสบปัญหาด้านการคลัง จนทำให้เกิดความกังวลว่ากรีซอาจจะต้องออกจากยูโรโซน ขณะเดียวกันมีรายงานว่าแคว้นคาตาโลเนียของสเปนได้จัดการเลือกตั้งครั้งใหม่ และเกิดเหตุการณ์ประท้วงในกรุงมาดริดของสเปน
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์สหรัฐ โดยดัชนีดอลลาร์  (dollar index) ซึ่งเป็นดัชนีวัดความเคลื่อนไหวของสกุลเงินดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้นแตะระดับ 79.920 จุด จากระดับ 79.673 จุด